Jan Gulbrandsen

Jan Erik Gulbrandsen (født 29. mai 1938 i Oslo, død 4. september 2007 samme sted) var en norsk organisasjons- og idrettsmann. Han var hekkeløper og spesialiserte seg i 400 meter hekk. Han representerte SK Vidar.

 Yrkeskarriere 

Gulbrandsen var cand.mag. i realfag fra Universitetet i Oslo og hadde eksamen fra Statens gymnastikkskole.

Han var avdelingsleder ved Norges idrettshøgskole fra 1968 til 1973. Deretter var han underdirektør og direktør i Oslo Park og Idrett fram til 1984, bortsett fra en periode som statssekretær i Miljøverndepartementet (A) (1974–75). Han var så direktør i Norges Automobil-Forbund og seinere ved Beitostølen Helsesportsenter.

 Idrettskarriere 

Gulbrandsen begynte å trene friidrett som medlem av IF Rollo, men representerte SK Vidar størstedelen av karrieren. Han debuterte på det norske friidrettslandslaget i 1957 i en landskamp mot Frankrike i Paris. Han deltok i alt i 35 landskamper, i svært mange som kaptein. Han var med i EM i friidrett 1958 og 1962, hvor han begge gangene blei slått ut i forsøksheatet, samt i Sommer-OL 1960 der han nådde semifinalen. 

Hans personlige rekord på 400 meter hekk var 51,5, en berømt tid som var norsk rekord i 16 år. Den ble satt på Gjøvik i 1964 og sto helt til i 1980. I 110 meter hekk deltok han bare på nasjonalt nivå. Hans personlige rekord var 14,5 sekunder, satt 17. august 1962 under Norgesmesterskapet i Drammen.

For alt dette fikk han Norges Friidrettsforbunds høyeste utmerkelse, Gullmedaljen, i 1963.

Etter sin aktive karriere var han blant annet styremedlem i Norges olympiske komite fra 1973 til 1988, herunder formann fra 1985.

 Medaljer i norske mesterskap 
Plassering Øvelse ÅrGull  110 meter hekk  1960, 1961, 1962Gull  400 meter hekk  1957, 1958, 1959, 1960, 1961, 1962, 1963, 1964Gull  Femkamp  1959Gull  Tikamp  1959Sølv  110 meter hekk  1957, 1958, 1959, 1963, 1964Sølv  400 meter hekk  1965

 Se også 
 Mestvinnende utøvere i NM i friidrett

 Referanser 
friidrett.no: NM 110 meter hekk. 
friidrett.no: NM 400 meter hekk menn. 
friidrett.no: NM 5-kamp menn. 
friidrett.no: NM 10-kamp. 

 Kilder 
 Jan Gulbrandsen er død (NTB/VG 7. september 2007)
 Norske utøvere i internasjonale mesterskap, menn med etternavn G (Friidrett.no)
 Medaljevinnere i norske seniormesterskap (Friidrett.no)
 Statistikk, menn gjennom alle tider - per 1. januar 2007 (Friidrett.no)
 Brynjulf Nygaard. «Sportsprofilen OLformann trekker seg». Aftenposten (7. januar 1989).

 Eksterne lenker 



Kategori:Norske hekkeløpere
Kategori:Deltakere for Norge under Sommer-OL 1960
Kategori:Friidrettsutøvere under Sommer-OL 1960
Kategori:Norgesmestere i friidrett
Kategori:Norske idrettsledere
Kategori:Statssekretærer fra Ap
Kategori:Norske foreningspersoner
Kategori:Personer fra Oslo
Kategori:Friidrettsutøvere for SK Vidar